CELEX: 62019CN0583
Language: el
Date: 2019-07-30 00:00:00
Title: Υπόθεση C-583/19 P: Αναίρεση που άσκησε στις 30 Ιουλίου 2019 η Belén Bernaldo de Quirós κατά της αποφάσεως που εξέδωσε το Γενικό Δικαστήριο (δεύτερο τμήμα) στις 5 Ιουνίου 2019 στην υπόθεση T-273/18, Bernaldo de Quirós κατά Επιτροπής

20.1.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/6
            
         
      Αναίρεση που άσκησε στις 30 Ιουλίου 2019 η Belén Bernaldo de Quirós κατά της αποφάσεως που εξέδωσε το Γενικό Δικαστήριο (δεύτερο τμήμα) στις 5 Ιουνίου 2019 στην υπόθεση T-273/18, Bernaldo de Quirós κατά Επιτροπής
      (Υπόθεση C-583/19 P)
      (2020/C 19/08)
      Γλώσσα διαδικασίας: η γαλλική
      
         Διάδικοι
      
      
         Αναιρεσείουσα: Belén Bernaldo de Quirós (εκπρόσωπος: M. Casado García-Hirschfeld, avocate)
      
         Αντίδικος κατ’ αναίρεση: Ευρωπαϊκή Επιτροπή
      
         Αιτήματα
      
      Η αναιρεσείουσα ζητεί από το Δικαστήριο:
      
                  —
               
               
                  να αναιρέσει την απόφαση της 5ης Ιουνίου 2019, Bernaldo de Quirós κατά Επιτροπής (T-273/18)·
               
            
                  —
               
               
                  να δεχθεί τα αιτήματα που προβλήθηκαν πρωτοδίκως·
               
            
                  —
               
               
                  να καταδικάσει την Επιτροπή στο σύνολο των δικαστικών εξόδων τόσο της πρωτοβάθμιας όσο και της κατ’ αναίρεση δίκης.
               
            
         Λόγοι ακυρώσεως και κύρια επιχειρήματα
      
      Προς στήριξη της αναιρέσεώς της, η αναιρεσείουσα προβάλλει έναν μόνο λόγο αναιρέσεως ο οποίος αφορά παραμόρφωση των πραγματικών περιστατικών, πρόδηλο σφάλμα εκτιμήσεως και εσφαλμένη νομική αιτιολογία.
      Με τον δεύτερο λόγο της προσφυγής ακυρώσεως που άσκησε ενώπιον του Γενικού Δικαστηρίου, η αναιρεσείουσα προέβαλε παραβίαση της αρχής του σεβασμού των δικαιωμάτων άμυνας στο πλαίσιο του άρθρου 3 του παραρτήματος IX του Κανονισμού Υπηρεσιακής Κατάστασης των υπαλλήλων (ΚΥΚ). Το Γενικό Δικαστήριο απεφάνθη επί του συγκεκριμένου λόγου ακυρώσεως στις σκέψεις 81 έως 94 της αναιρεσιβαλλόμενης απόφασης.
      Η αναιρεσείουσα εκτιμά ότι οι διαπιστώσεις στις οποίες προέβη το Γενικό Δικαστήριο είναι ουσιωδώς εσφαλμένες. Θεωρεί ότι η αναιρεσιβαλλόμενη απόφαση ενέχει νομικό σφάλμα και πρόδηλο σφάλμα εκτιμήσεως, καθόσον, αφενός, εσωτερικοί κανόνες δεν μπορούν να δικαιολογήσουν μη τήρηση διάταξης του ΚΥΚ και, αφετέρου, οι επίμαχες γενικές εκτελεστικές διατάξεις (ΓΕΔ) δεν προβλέπουν ανάθεση αρμοδιοτήτων της αρμόδιας για τους διορισμούς αρχής (ΑΔΑ). Τέλος, η ερμηνεία των διατάξεων του άρθρου 3 του παραρτήματος IX του ΚΥΚ και του άρθρου 4, παράγραφος 4, των ΓΕΔ ενέχει εσφαλμένη νομική αιτιολογία.